Насоки за учениците од II одделение по англиски јазик, за периодот од **04.05 - 08.05.2020**  година.

Предметен наставник Јасмина Стојановска

**UNIT 8 – My party**

Оваа недела ќе продолжиме со обработка на последната тема 8 – My party, односно ќе ги изработиме вежба 3 и 4 на страна 61, за кои што ќе добиете аудио запис во прилог. За секоја вежба следуваат насоки за работа.

**Вежба 3** – Разгледајте ги животните и обидете се да ги изговорите **hamster** (хрчак), **fish** (риба), **horse** (коњ) и **tortoise** (желка). Потоа преслушајте ја снимката што ја имате во прилог и ставете број во квадратчето под секое животно според редоследот на опишување во снимката.

На пример 1. It’s small. It’s orange and white. It’s a fish. (Мала е. Портокалова и бела. Тоа е риба)– ставате број еден под рибата.

**Вежба 4** – Разгледајте ги сликите, а потоа изговорете ги животните неколку пати. Потоа преслушајте ја снимката во која секое од децата одговара на прашањето **Have you got a pet?** (Имаш ли милениче?) и поврзете ги со миленичето кое што го имаат според одговорот кој што го даваат. Пуштете ја снимката повеќе пати и обидете се да ги повторите прашањето и одговорите на децата неколку пати.

Сликнете ги решенијата на вежбите 3 и 4 и пратете ми ги на jasminamac@gmail.com најдоцна до 09.05.2020.